EkBass/fiwiki-20250220-pages-articles huggingface dataset:
Finer Feelings

"Finer Feelings" on kappale Kylie Minoguen albumilta Let's Get to It (1991). Kappale on albumin neljäs ja viimeinen single ja se julkaistiin 13. huhtikuuta 1992. Kappaleen kirjoittivat ja tuottivat Mike Stock ja Pete Waterman. == Kappaleet == ;CD single #"Finer Feelings" (Brothers in Rhythm 7" Mix) – 3:47 #"Finer Feelings" (Brothers in Rhythm 12" Mix) – 6:47 #"Finer Feelings" (Original mix/Album version) – 3:55 #"Closer" (The Pleasure Mix) ;7" single #"Finer Feelings" (Brothers in Rhythm 7" Mix) – 3:47 #"Closer" (Edit) ;12" single #"Finer Feelings" (Brothers in Rhythm 12" Mix) – 6:47 #"Closer" (The Pleasure Mix) == Esitykset konserteissa == * Let's Get to It Tour * KylieFever2002 Tour * Showgirl Homecoming Tour == Listasijoitukset == Lista (1992) Korkein sijoitus Australia (ARIA Charts) 60 Eurooppa (European Hot 100) 45 Saksa (Media Control Charts) 61 Irlanti (Irish Singles Chart) 16 Britannia (UK Singles Chart) 11 == Aiheesta muualla == *Kylie Minoguen virallinen sivusto Luokka:Kylie Minoguen kappaleet Luokka:Vuoden 1992 kappaleet
Astravetsin ydinvoimalaitos

Astravetsin ydinvoimalaitos tai viralliselta hankenimeltään Valko-Venäjän ydinvoimalaitos (, ) sijaitsee Valko-Venäjän Hrodnan alueen Astravetsin piirissä 18 km kaupungista sekä vain 50 km:n päässä Liettuan pääkaupungista Vilnasta. Ydinvoimalan päätoimittaja on Venäjän Rosatom-valtionkonserniin kuuluva Atomstroieksport (ЗАО "Атомстройэкспорт) ja tilaajana Valko-Venäjän valtion unitaarinen yritys ydinvoimalan rakentamisen johtamiseksi (ГУ "Дирекция строительства атомной электростанции" (ГУ "ДСАЭ"), Direktsija stroitelstva atomnoi elektrostantsii, GU DSAE). Astravets on Valko-Venäjän ensimmäinen ydinvoimala. Se liittyy maan energiastrategiaan, jolla tavoitellaan energiaomavaraisuuden kasvattamista sekä maakaasun ja energian tuonnin vähentämistä Venäjältä. Energiastrategiaansa liittyen maa pyrkii rakentamaan myös 1 000 MW:n tehoisen kivihiilivoimalan, noin 300 MW:n edestä tuulivoimaloita ja neljä vesivoimalaa yhteisteholtaan 120 MW. ==Reaktorit== Ydinvoimalassa on seuraavat reaktorit: Nimi Reaktorityyppi Teho Käyttöönottovuosi Käytöstäpoistovuosi Ostrovets 1 VVER-1200 1 110 MW 2020 - Ostrovets 2 VVER-1200 1 110 MW 2023 - Rakentajan alkuperäisenä tavoitteena tavoitteena oli saada ensimmäinen, 1 194 megawatin VVER V-491 -tyyppistä reaktoria käyttävä voimalayksikkö käyttöön vuonna 2018 ja toinen vuonna 2021. Sittemmin aikataulu venyi, ja ensimmäinen yksikkö alkoi tuottaa sähköä marraskuussa 2020 ja toinen toukokuussa 2023. ==Historia== Valko-Venäjän presidentti hyväksyi virallisesti maaliskuussa 2011 uuden 2,4 GW:n ydinvoimalan rakentamisen Astravetsiin. Varsinainen rakentamissopimus allekirjoitettiin heinäkuussa 2012. Tavoitteena oli saada ensimmäinen 1 200 MW:n voimalayksikkö tuotantokäyttöön 2018 ja toinen yksikkö 2020. Voimalan sijoituspaikkakunta oli päätetty jo 2008 loppuun mennessä. Osa valmistelevista töistä, kuten tie- ja raideyhteyksien rakentaminen, aloitettiin jo 2010 puolella. Laitos rahoitettiin paljolti venäläisellä lainalla (noin 10 miljardia dollaria), ja toimituksesta vastasi venäläinen Atomstroieksport. ==Kritiikki== Liettua pitää voimalaa uhkana turvallisuudelleen, koska se sijaitsee vain 50 kilometrin päässä Liettuan pääkaupungista Vilnasta. Liettuan ulkoministeri Linas Linkevičius sanoi haastattelussa, että "emme voi luottaa siihen, kun rakentamisessa ei ole mukana riippumattomia valvojia ja instituutioita". Liettua on säätänyt lain, joka kieltää Astravetsissa tuotetun sähkön ostamisen. == Lähteet == == Aiheesta muualla == * First Belarus reactor under construction (7.11.2013) (world-nuclear-news.org) * Belarus Starts Constructing Its First Nuclear Power Plant (11/2013) (iaea.org) * Belorusskaja AES (Ostrovetskaja; venäläisen atomiteollisuuden uutisia Astravetsin ydinvoimalasta) (atomic-energy.ru) Luokka:Hrodnan alue Luokka:Valko-Venäjän voimalaitokset Luokka:Ydinvoimalaitokset
Camillo Berneri

Camillo Berneri (myös Camillo da Lodi, 28. toukokuuta 1897 Lodi, Italia – 5. toukokuuta 1937 Barcelona, Espanja) oli italialainen anarkisti ja filosofi. == Elämäkerta == Berneri oli ensimmäisen maailmansodan veteraani, joka toimi 1920-luvulla filosofian professorina Firenzen yliopistossa. Hän kuului myös italialaisten anarkistien Unione Anarchica Italiana -järjestöön. Mussolinin fasistien valtaannousun jälkeen Berneri joutui pakenemaan maasta vuonna 1926. Hän haki turvapaikkaa Ranskasta, Sveitsistä, Saksasta, Belgiasta ja Luxemburgista ennen kuin lopulta onnistui asettumaan Alankomaihin. Berneri oli useita kertoja pidätettynä ja lähes koko ajan poliisin tarkkailussa, mutta onnistui silti kirjoittamaan lukuisia poliittisia artikkeleita ja esseitä. Ne sisälsivät anarkistisen filosofian ohella myös kommunismin ja Neuvostoliiton kritiikkiä.Camillo Berneri The Struggle Site. Viitattu 19.3.2014. Espanjan sisällissodan sytyttyä heinäkuussa 1936 hän kokosi yhdessä italialaisen sosialistin Carlo Rossellin kanssa ensimmäisen italialaisista koostuneen vapaaehtoisjoukon, joka matkusti Espanjaan taistelemaan tasavaltalaisten rinnalla kenraali Francon fasisteja vastaan. Myöhemmin hän taisteli myös espanjalaisen anarkistin Francisco Ascason joukoissa. Berneri arvosteli kärkkäästi anarkosyndikalistisen CNT-ammattiliiton päätöstä lähteä marraskuussa 1936 mukaan pääministeri Francisco Largo Caballeron kokoamaan kansanrintamahallitukseen, koska anarkismin periaatteisiin ei kuulu toiminta puoluepolitiikassa.Camillo Berneri The Anarchist Encyclopedia. Viitattu 19.3.2014. === Murha === Camillo Berneri murhattiin vuonna 1937 niin sanotun Barcelonan toukokuun valtataistelun yhteydessä, jossa anarkisteja ja trotskilaista POUM-puoluetta vastassa oli Stalinin Neuvostoliiton tukema Espanjan kommunistinen puolue. Johtavia anarkisteja etsineet kommunistit tunkeutuivat keskellä yötä hänen asuinpaikkaansa, josta he veivät Bernerin mukanaan ja ampuivat hänet. Murha tapahtui todennäköisesti Moskovasta tulleen käskyn perusteella. == Lähteet == Luokka:Italialaiset anarkistit Luokka:Italialaiset filosofit Luokka:Espanjan sisällissodan sotilaat Luokka:Italialaiset henkirikosten uhrit Luokka:Stalinin vainoissa kuolleet Luokka:Vuonna 1897 syntyneet Luokka:Vuonna 1937 kuolleet
Osmo K. Oksanen

Osmo Kalervo Oksanen (3. joulukuuta 1916 – 12. joulukuuta 1978) oli suomalainen mainosgraafikko, joka tunnetaan erityisesti tuotteliaana elokuvajulisteiden suunnittelijana 1950-luvulta. Hän teki paljon julisteita ja muuta mainosgrafiikkaa myös Valtionrautateille. Oksanen valmistui Taideteollisuuskeskuskoulusta 1945. Hän jakoi yhteisen työhuoneen Raimo Raimelan kanssa aina vuoteen 1964 asti, jolloin siirtyi työhön mainostoimistoon ja jäi eläkkeelle 1977. Oksanen ja Raimela suunnittelivat messuosastoja Suomen Messuille ja maalasivat 1940–1950-luvuilla lähes viikoittain uusia mainostauluja Lasipalatsin Bio Rexin katolle. Oksanen teki paljon myös painettuja julisteita muun muassa elokuviin Tuntematon sotilas, Sven Tuuva, Syntipukki, Evakko ja Punainen viiva. Oksanen sai Suomen Filmikamarin vuosittaisen elokuvajulistepalkinnon neljästi peräkkäin 1956–1959. ==Lähteet== Luokka:Suomalaiset graafiset suunnittelijat Luokka:Vuonna 1916 syntyneet Luokka:Vuonna 1978 kuolleet
Lantmännen Agron koetila

Lantmännen Agron koetila Hauholla tutkii viljelykasvien lajikkeita, torjunta- aineita, lannoitteita sekä viljelytekniikkaa. Se perustettiin vuonna 1963. Tutkimustoiminta oli laajimmillaan 1970- ja 1980-luvuilla. Koetilalle perustetaan vuosittain tuhansia eri lajien ja lajikkeiden koeruutuja. Niiden kasvua ja eri kasvinsuojelu- ja lannoitetoimenpiteiden toimivuutta havainnoidaan ja tuloksia raportoidaan K-maatalouden kotisivulla sekä Facebookissa ja Twitterissä. Koetila testaa myös uusia lajikkeita. Esimerkiksi vuonna 2013 tutkittiin rehumaissin soveltuvuutta Suomen kasvuoloihin. Koetila on toiminut vuodesta 1963. == Sertifioitua tutkimustyötä == Tukes myönsi GEP- sertifikaatin K-maatalouden koetilalle tammikuussa 2013. Tämän myötä Koetilan tekemät kasvinsuojeluainekokeet virallistettiin kasvinsuojeluaineiden rekisteröinneissä. Kasvinsuojeluainekokeissa vertaillaan tauti- ja rikka- aineiden tehoa. Kattava otos koetuloksista on luettavissa vuosittain julkaistussa Viljelyoppaassa. == Lajikekokeet == Koetilalla tutkitaan uusia lajikkeita viljalajeista, rypsistä ja rapsista, herneestä ja nurmikasveista. Koetilan luoma Viljelyohjelma opastaa viljelijää valitsemaan parhaat lajike-, tuote- ja menetelmäkokonaisuudet. Viljelyohjelman suositukset perustuvat vuosien tutkimustyön tuloksiin. == Koeruuduilla kasvavat kasvit == Koeruuduilla kasvaa muun muassa * nurmilajikkeita * rypsejä ja rapseja * hernettä * viljakasveja. Lajikekokeita tehdään kumppanitilojen yhteishankkeissa myös maan muissa osissa, Ruukissa, Ylistarossa, Maaningalla, Inkoossa ja Pernajassa. Koetila tekee tutkimuksia myös Hauhon ulkopuolella. Kesällä 2012 toteutettiin mansikan harmaahomeen torjuntakoe Lepaalla. == Tutkimus- ja koetoiminta lajeittain == === Nurmikasvien tutkimus === Nurmikasvien tutkimuksessa tutkitaan kasvurytmiä, sadontuottoa, rehuarvoa ja talvehtimista. Lajiketestauksessa vain lupaavimmat uudet lajikkeet otetaan Suomeen kokeisiin. Seoskokeissa tutkitaan mahdollisimman tuottoisaa seosta 3- niiton järjestelmään. Koetilalla tehdään myös siemen­tuotanto­kokeita ja tutkitaan viljely­tekniikkaa, sillä nurmilajikkeen siementuotantokyvyllä on suuri merkitys lajikkeen elinkaarelle ja kaupalliselle hyödynnettävyydelle. == Viljelyohjelmapäivä == Koetilalla järjestetään vuosittain viljelyohjelmapäivä, jossa koetilan tutkijat esittelevät kuluneen kauden tutkimustuloksia ja vieraat pääsevät itse tutustumaan koeruutuihin asiantuntijoiden opastuksella. == Kasvuasteseuranta == Koetilalla toimii myös Lantmännen Agron siemenkeskus ja viljalaboratorio. == Lähteet == == Aiheesta muualla == * Lantmannen Agro Facebookissa Luokka:Lantmännen Agro Luokka:Maataloustiede Luokka:Suomen maatilat Luokka:Hauho
Joose

Joose on suomalainen miehen etunimi, raamatullisen Joosef-nimen lyhentymä. Digi- ja väestötietoviraston tietojen mukaan Joose-nimen on vuoden 2019 loppuun mennessä saanut 1 121 henkilöä. Joosen nimipäivä on vuodesta 2015 lähtien 19. maaliskuuta. == Tunnettuja Jooseja == * Joose Antonen (s. 1995), jääkiekkoilija * Joose Keskitalo (s. 1982), laulaja ja lauluntekijä * Joose Kääriäinen (s. 1994), näyttelijä, Justimusfilms-videoryhmän jäsen * Joose Norri (s. 1971), shakkimestari * Joose Vilkuna (1905–1989), maanviljelijä ja eräkirjailija * Joose Vähäsöyrinki, laulaja == Lähteet == Luokka:Etunimet
Turun Steiner-koulu

Turun Steiner-koulu on steinerkoulu, joka toimii Turussa osoitteessa Kaivokatu 12. Koulun rehtori on Marja Kaislavirta. Koulutuksen järjestäjänä toimii luokkien 0–9 osalta Turun seudun steinerkouluyhdistys ry ja luokkien 10–12 osalta Lahden Rudolf Steiner -koulun kannatusyhdistys ry. ==Lähteet== == Aiheesta muualla == *Turun Steiner-koulun kotisivut Luokka:Steinerkoulut Luokka:Turun oppilaitokset Luokka:IV kaupunginosa
Riuttavuoren kalliomaalaus

Riuttavuoren eli Nurmijärven kalliomaalaus sijaitsee Nurmijärven Suurisaaressa Rautjärvellä Etelä-Karjalassa. Kalliomaalauksen löysi Minna Kähtävä-Marttinen arkeologisen muinaisjäännösinventoinnin yhteydessä vuonna 1997. Maalaus on ajoitettu kivikauteen. == Kallio ja sen sijainti == Maalauskallio sijaitsee Suurisaaren kaakkoiskulmassa aivan niemen kärjen tuntumassa. Kallio on pinnaltaan rapautunutta ja jäkälän peitossa. Maalausta pääsee tarkastelemaan vain veneestä tai jään päällä seisten. == Maalaus == Maalausalue on kooltaan 2,2×1,3 metriä ja sisältää kolme punavärialuetta. Vasemmanpuoleinen alue on 45×85 senttimetriä ja sisältää yhden lähes pystysuuntaisen valumajäljen. Tästä oikealle löytyy kaksi ovaalinmuotoista valeaa punaväriläikkää 1,5×1,3 metrin alueella. Maalaus on ilmeisesti tuhoutunut sään ja rapautumisen vaikutuksesta. Kuvioita peittää myös jäkälä, jonka alta voisi löytyä lisää yksityiskohtia. Riippuen tarkastelijasta, kuvakentässä esiintyy 1−5 ihmishahmoa. Selvimmin tunnistettava kuvio esittänee osittain säilynyttä ihmishahmoa, jolla polvet on maalattu koukkuasentoon ja vasen käsi puoliksi ylös kohotettuna. Oikeaa kättä ei enää erota. ==Lähteet== * * * Muinaistaideyhdistys: Riuttavuori * Luukkonen, Ismo: Riuttavuori * ===Viitteet=== Luokka:Suomen kalliomaalaukset Luokka:Rautjärvi Luokka:Etelä-Karjalan historia
Rock the Pole

Rock the Pole on Suomen ensimmäinen, vuonna 2007 perustettu, tankotanssikoulu. Koulu järjestää tankotekniikkatunteja, tanssillisia tunteja ja lihaskunto- ja kehonhuoltotunteja sekä yksityistunteja esimerkiksi polttariryhmille. Rock the Pole järjesti vuonna 2010 ensimmäiset tankotanssin Suomen-mestaruuskilpailut. Koulun opettaja Annamari Mursu on voittanut tankotanssin Pohjois-Euroopan mestaruuden vuonna 2010 ja entinen opettaja Oona Kivelä on lajin maailmanmestari. == Lähteet == == Aiheesta muualla == * Rock the Polen verkkosivut Luokka:Suomalaiset tanssikoulut Luokka:Tankotanssi
Kuorevaaran kalliomaalaus

Kuorevaaran kalliomaalaus sijaitsee Parikkalassa Etelä-Karjalassa Uukuniemen kirjolta noin 7,9 kilometriä lounaaseen ja noin 3 kilometriä Venäjän rajalta. Se on maalattu suureen siirtolohkareeseen läheisen Ylä-Kuorejärven suuntaan. Paksun maalikerroksen puuroutuneita kuvioita on vaikea hahmottaa. Maalauksen löysi Seppo Kinos vuonna 1993. == Siirtolohkare ja sen sijainti == Siirtolohkareelta on matkaa 100 metriä länteen sijoittuvassa Ylä- Kuorejärvelle. Kiven ja maalauksen editse kulkee tie. Siirtolohkareen alaosa viettää kiven alle ja maalaukset ovat tällaisen lipan suojassa. == Maalaus == Kuvakentän kuviot ovat puuroutuneita ja ehkä moneen kertaan päälle maalattuja. Vain yhdestä kohdasta on havaitti vinoja viivoja, joista voi syntyä kuvioita. ==Lähteet== * * * Muinaistaideyhdistys: Kuorevaara * Luukkonen, Ismo: Kuorevaara * ===Viitteet=== Luokka:Suomen kalliomaalaukset Luokka:Parikkala Luokka:Etelä-Karjalan historia
Major League Baseball -kausi 1933

Major League Baseball -kauden 1933 päätteeksi pelatussa World Series -ottelusarjassa kohtasivat Washington Senators ja New York Giants. Giants voitti mestaruuden voitoin 4–1. Kahdessa viimeisessä kamppailussa tarvittiin jatkovuoropareja. Kautta aikain ensimmäinen MLB:n All Star -ottelu (The Midsummer Classics) pelattiin Comiskey Parkissa, Chicagossa 6. heinäkuuta 1933. Siinä AL voitti juoksuin 4–2. ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. Washington Senators 99 53 1 .651 \-- 2\. New York Yankees 91 59 2 .607 7.0 3\. Philadelphia Athletics 79 72 1 .523 19.5 4\. Cleveland Indians 75 76 0 .497 23.5 5\. Detroit Tigers 75 79 1 .487 25.0 6\. Chicago White Sox 67 83 1 .447 31.0 7\. Boston Red Sox 63 86 0 .423 34.5 8\. St. Louis Browns 55 96 2 .364 43.5 National League National League National League National League National League National League Sija Joukkue Voitot Tappiot Tasan Voittosuhde GB 1\. New York Giants 91 61 4 .599 \-- 2\. Pittsburgh Pirates 87 67 0 .565 5.0 3\. Chicago Cubs 86 68 0 .558 6.0 4\. Boston Braves 83 71 2 .539 9.0 5\. St. Louis Cardinals 82 71 1 .536 9.5 6\. Brooklyn Dodgers 65 88 4 .425 26.5 7\. Philadelphia Phillies 60 92 0 .395 31.0 8\. Cincinnati Reds 58 94 1 .382 33.0 Postseason American Leaguen mestari Voitot National Leaguen mestari Peli 1 Peli 2 Peli 3 Peli 4 Peli 5 World Series Washington Senators 1–4 New York Giants 2–4 1–6 4–0 1–2 3–4 ==Aiheesta muualla== * Baseball almanakka - American League 1933 * Baseball almanakka - National League 1933 * Baseball almanakka - World Series 1933 * Baseball almanakka - All-Star Game Luokka:Major League Baseball -kaudet Luokka:Vuoden 1933 baseball
Z-testi

Tilastotieteessä Z-testi on tilastollinen testi, jota käytetään populaatiokeskiarvon testaamiseen kun tiedetään, että populaatio noudattaa normaalijakaumaa ja sen varianssi tunnetaan. Z-testissä testisuure on muotoa z=\frac{\bar{x}-\mu}{\frac{\sigma}{\sqrt{n}}}, missä \bar{x} on populaatiokeskiarvo, \mu on testattava suure, \sigma on populaation keskihajonta ja n on otoksen alkioiden lukumäärä. Luokka:Tilastotiede
Dakota Johnson

Dakota Mayi Johnson (s. 4. lokakuuta 1989 Austin, Texas, Yhdysvallat) on yhdysvaltalainen näyttelijä ja malli. Hänet tunnetaan muun muassa roolistaan televisiosarjassa Ben ja Kate sekä Anastasia Steelen roolista vuoden 2015 elokuvassa Fifty Shades of Grey. ==Yksityiselämä== Johnsonin isä on muun muassa Miami Vice -sarjasta tuttu Don Johnson ja äiti näyttelijä Melanie Griffith. Näyttelijä Tippi Hedren on hänen isoäitinsä. Johnson on seurustellut Coldplay-yhtyeen laulajan Chris Martinin kanssa vuodesta 2017 lähtien. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1999 Crazy in Alabama Crazy in Alabama Sondra 2010 The Social Network The Social Network Amelia Ritter 2011 Beastly Beastly Sloan Hagen 2012 For Ellen For Ellen Cindy Taylor 2012 Goats Goats Minnie 2012 21 Jump Street 21 Jump Street Fugazy 2012 Viiden vuoden kihlaus The Five-Year Engagement Audrey 2014 Date and Switch Date and Switch Em 2014 Need for Speed Need for Speed Anita 2014 Cymbeline Cymbeline Imogen 2015 Fifty Shades of Grey Fifty Shades of Grey Anastasia Steele 2015 Black Mass Black Mass Lindsey Cyr 2016 How to Be Single How to Be Single Alice 2017 Fifty Shades Darker Fifty Shades Darker Anastasia Steele 2018 Fifty Shades Freed Fifty Shades Freed Anastasia Steele Suspiria Suspiria Susie Bannon 2019 Wounds Wounds Carrie The Peanut Butter Falcon The Peanut Butter Falcon Eleanor The Friend The Friend Nicole Teague 2020 The Nowhere Inn The Nowhere Inn Dakota The High Note The High Note Maggie 2021 The Lost Daughter The Lost Daughter Nina 2024 Madame Web Madame Web Cassandra ”Cassie” Webb / Madame Web Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Jakson nimi 2012–2013 Ben ja Kate Ben and Kate Kate Fox Päähahmo: 16 jaksoa 2013 Konttori The Office Dakota Jakso: "Finale" == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset mallit Luokka:Vuonna 1989 syntyneet Luokka:Elävät henkilöt
Veneenniemen salpa-asema

Veneenniemen salpa-asema on osa Salpalinjaan kuuluvaa puolustusrakennelmaa, joka sijaitsee Kerimäen kirkonkylän läheisyydessä. Veneenniemen asema on rakennettu vuosina 1940 - 1941. Veneennimeen on rakennettu taisteluhautoja, pesäkkeitä ja korsuja. Veneenniemi on linnoitettu kahdelta puolelta, jotta vihollinen olisi pystytty vastaanottamaan kahdesta suunnasta. ===Viimeisellä linjalla näyttely=== Veneenliemessä sijaitseva Hotelli Herttuaan on koottu "Viimeisellä linjalla" näyttely. Näyttely esittelee sotahistoriaa ja nähtävänä on mm. raskasta linnoitus- ja tykistökalustoa. Sisätiloissa on näytteillä mm. kunniamerkkejä, käsiaseita, sotilaspukuja ja –varusteita sekä Salpalinjan historiaa koskevaa esineistöä. Hotelli Herttuan tekemä näyttely on samalla huomionosoitus Suomen sotien invalideille ja veteraaneille. ===Veneenniemessä on näytteillä Puolustusvoimien sodassa käyttämiä tykkityyppejä === *Suomalaisen kenttätykistön kalusto jatkosodassa Tiedosto:122mm howitzer 09.JPG|122 H 09 Tiedosto:152mm howitzer 09-30.JPG|09 H 37 Tiedosto:20mm anti- aircraft cannon Breda.JPG|Breda M35 Tiedosto:20mm anti-aircraft cannon BSW.JPG|2 cm Flak 30 Tiedosto:20mm anti-aircraft cannon VKT.JPG|20 ITK 40 VKT Tiedosto:7,62mm AA-machinegun VKT.JPG|7,62 ITKK 31 VKT Tiedosto:75mm cannon 17.JPG|75 K/17 Tiedosto:76mm cannon 02.JPG|76 K 02 Tiedosto:76mm cannon backside.JPG|76 K 02 takaa ==Katso myös== *Raikuun salpa-asema ==Lähteet== ==Aiheesta muualla== *Herttua.fi/sotahistoriallinen näyttely *Salpakeskus.fi/Matkailijan Salpa *Kerimäki.fi/ Viimeisellä linjalla Luokka:Suomen Salpa Luokka:Kerimäki Luokka:Savonlinnan nähtävyydet Luokka:Savonlinnan rakennukset ja rakennelmat
Raikuun salpa-asema

Raikuun salpa-asema on osa Salpalinjaan kuuluvaa puolustusrakennelmaa, joka sijaitsee Kerimäellä. Raikuun kanavalle rakennettiin Kustaa III:n sodan 1788–1790 varustuksia, ja venäläiset jatkoivat Raikuun linnoittamista I maailmansodan aikana, jolloin se oli osa Pietarin puolustuslinjaa. Kanava- alueen Salpalinja-linnoitteet rakennettiin talvi- ja jatkosodan välillä 1940–1941 Suomen itärajan turvaksi. Kanavan länsirannalle rakennettiin tuolloin Salpalinjan pääasema, jossa oli muun muassa yhdeksän teräsbetonikorsua ja yksi luola. Noin kilometri pääaseman eteen kenttälinnoitettiin vielä Tervolammen etuasemalla. Raikuun (Pistalan) kanavan linnoitteisiin voi tutustua 1,5 kilometrin mittaisella luontopolulla. Luontopulla on mahdollista käydä kolmessa teräsbetonikorsussa ja nähdä kahdentyyppistä panssaritorjuntaan tarkoitettua kiviestettä. == Lähteet == == Aiheesta muualla == *Museovirasto Salpalinja *Salpakeskus.fi/Matkailijan Salpa *Kerimäki.fi/Raikuun salpa-asema Luokka:Suomen Salpa Luokka:Kerimäki Luokka:Savonlinnan nähtävyydet Luokka:Savonlinnan rakennukset ja rakennelmat
Iivantiira (järvi)

Iivantiira on keskikokoinen järvi Oulujoki-päävesistössä. Se sijaitsee Kuhmon kunnassa ja Kainuun maakunnassa. Sen vedet laskevat etelään Lentua-järveen. Kuhmon pohjoisosasta Änättijärvestä alkava vesiretkeilyreitti eli Tervareitti kulkee Iivantiirasta Lentiiran, Lentuan ja Lammasjärven kautta Kuhmon keskustaan.Melontaretkeily Kuhmossa. Kuhmon kaupunki. Viitattu 17.5.2014. Iivantiira on kapea ja sokkeloinen vesialue, joka katsotaan yhdeksi järveksi sen itäpuolella olevan Juttuajärven kanssa. Niitä yhdistää Hoikka-niminen salmi ja niiden pinnankorkeus on sama. == Lähteet == Luokka:Kuhmon järvet Luokka:Ontojärven–Lentuan valuma-alue
Australianvihermesikko

Australianvihermesikko (Trichodere cockerelli) on mesikoiden heimoon kuuluva varpuslintu. ==Levinneisyys== Australianvihermesikkoa tavataan Australian pohjoisosissa. Lajia on kuvattu suhteellisen yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Mesikot
Valkosilmämesikko

Valkosilmämesikko (Phylidonyris novaehollandiae) on mesikoiden heimoon kuuluva varpuslintu. ==Levinneisyys== Valkosilmämesikkoa tavataan Australiassa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Mesikot
Valkokulmamesikko

Valkokulmamesikko (Phylidonyris niger) on mesikoiden heimoon kuuluva varpuslintu. ==Levinneisyys== Valkokulmamesikkoa tavataan Australiassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Mesikot
Kultasiipimesikko

Kultasiipimesikko (Purnella albifrons) on mesikoiden heimoon kuuluva varpuslintu. ==Levinneisyys== Kultasiipimesikkoa tavataan Australiassa. Lajia on kuvattu suhteellisen yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Mesikot
Mistelisieppomesikko

Mistelisieppomesikko (Grantiella picta) on mesikoiden heimoon kuuluva varpuslintu. ==Levinneisyys== Mistelisieppomesikkoa tavataan Australiassa. Lajin populaatioksi arvioidaan 8 500–43 000 sukukypsää yksilöä. Laji on vähenemässä ja se on luokiteltu elinvoimaiseksi. ==Lähteet== Luokka:Mesikot
Angry Birds Epic

Angry Birds Epic on vuoropohjainen taistelupeli. Sitä pelataan yhdellä tai useammalla henkilöllä Angry Birds -possuja vastaan. Tapahtumapaikkana on Angry Birds Go!n tavoin Possusaari. Linnuilla on erilaisia seikkailupeleistä tuttuja rooleja; punainen lintu on pelissä soturi ja keltainen lintu toimii velhona. Peli poikkeaa Angry Birds Go! -pelin tavoin suuresti aikaisemmista Angry Birds-peleistä. Pelissä ritsalla (joka on kaikissa muissa Angry Birds -peleissä olennainen asia) ei ole merkitystä. == Pelattavat hahmot == Pelattavat linnut: *Red (Punainen lintu) *Sakke (Keltainen lintu) *Matilda (Valkoinen lintu) *Pommi (Musta lintu) *Jimi, Jami ja Joni (Siniset linnut) == Possut == Pelissä on paljon erilaisia possuja. Yleisimpiä possuja ovat esim. Pikkupossu (Stick pig), Tuhma possu (Rogue), Roguekapteeni (Rogue Leader) ja vaikka jättipossu (Brute). Peliin ilmestyy myös välillä "spesiaalipossuja" joita ovat esim kultapossu (Golden Pig) ja rikas possu (Wealthy Rogue) Pelin pääpahikset ovat Prinssipossu (Prince Porky), joka muuttuu hyväksi lopussa, Velhopossu (Wizpig) ja kunkkupossu (King Pig). == Lähteet == == Aiheesta muualla == * Verkkosivut Luokka:Pulmapelit Luokka:Angry Birds‎ Luokka:Vuoden 2014 videopelit Luokka:Android-pelit Luokka:IOS-pelit
Ra.One

Ra.One on vuonna 2011 ilmestynyt intialainen hindinkielinen supersankarielokuva, jonka on ohjannut Anubhav Sinha. Pääosia näyttelevät Shah Rukh Khan, Kareena Kapoor ja Arjun Rampal. Viivästysten jälkeen elokuva sai maailmanlaajuisen ensi-iltansa 26. lokakuuta 2011. Ra.One sai sekalaisia arvosteluja kriitikoilta, mutta oli kaupallinen menestys. Box Office India julisti sen ”hitiksi”. Se voitti monia palkintoja tekniikastaan, mukaan lukien National Film Awards- ja Filmfare Awards -palkinnot parhaista erikoistehosteista. == Näyttelijät == == Soundtrack == == Lähteet == == Aiheesta muualla == * * Luokka:Vuoden 2011 intialaiset elokuvat Luokka:Supersankarielokuvat Luokka: Intialaiset tieteiselokuvat Luokka:3D-elokuvat Luokka:Hindinkieliset elokuvat
Linda Vink

Linda Vink (oikealta nimeltään Linda Lastunen, s. 1996 Espoo) on suomalainen laulaja. Hän on kotoisin Espoosta, mutta hän asuu nykyisin Hämeenlinnassa. Hän nousi kuuluisuuteen kesäkuussa 2013 julkaistun kappaleen "Vink Vink" myötä, joka aiheutti sanoituksillaan kohua eri medioissa. Artistin toinen single, "Pussauskoppiin" julkaistiin saman vuoden marraskuussa. Molemmat singlejulkaisut kattava esikoisalbumi, Dödöö ja meikkii julkaistiin digitaalisesti ladattavana helmikuussa 2014 sekä CD-levynä saman vuoden maaliskuussa. Linda Vink on ennen laulu-uraansa harrastanut paritanssia, futista ja kuoroa. Laulu-uralle artisti päätyi Maki Kolehmaisen ja Jimi Constantinen ansiosta, jotka toimivat Vinkin taustavoimina uusien kappaleiden tekemisessä. __NOTOC__ ==Diskografia== ===Albumit=== Nimi Julkaisutiedot Lista Myynti Albumilista Dödöö ja meikkii *Julkaistu: 21. helmikuuta 2014 (Digi) / 14\. maaliskuuta 2014 (CD-levy) *Formaatti: CD / Digitaalinen *Levy-yhtiö: Suomen Musiikki – – ===Singlet=== Vuosi Single Latauslista Singlelista Radiolista Albumi 2013 "Vink Vink" – – – Dödöö ja meikkii "Pussauskoppiin" – – – 2014 "Jumittaa" – – – ===Musiikkivideot=== * Vink Vink (2013 – ohj. Juha Reini) * Pussauskoppiin (2013) ==Lähteet== Luokka:Suomalaiset laulajat Luokka:Vuonna 1996 syntyneet Luokka:Elävät henkilöt
Marcus Wallenberg (s. 1956)

Marcus Wallenberg (s. 2. syyskuuta 1956), lempinimeltään ”Husky”, on ruotsalainen pankkiiri ja teollisuusmies. Hän kuuluu vaikutusvaltaiseen Wallenbergin sukuun. Hänen isoisänsä Marcus Wallenberg (1899–1982) oli tunnettu pankkiiri ja teollisuusmies, ja hänen isänsä oli pankkiiri Marc Wallenberg. Hän on tunnettu kuulumisestaan korkeantason kansainvälisiin ajatushautomoihin Trilateraaliseen komissioon ja Bilderberg-ryhmään (osallistunut mm. 1980, 1994) ja on ollut Bilderbergin johtoryhmän jäsen. Hän on opiskellut Georgetownin yliopistossa. Hänen serkkunsa on Jacob Wallenberg. Marcus Wallenbergin Liiketaloudellinen tutkimussäätiö jakaa apurahoja Suomessa. ==Johtajuuksia== Puheenjohtaja: AB Electrolux, Foundation Asset Management AB, LKAB, Saab AB, SEB Skandinaviska Enskilda Banken AB Johtaja: AstraZeneca Plc, EQT Holdings AB, Knut and Alice Wallenberg Foundation, Stora Enso Oyj, Temasek Holdings Ltd, Investor ==Työkokemusta== Johtaja: Citicorp (Hongkong), S G Warburg Co Ltd (Lontoo), Deutsche Bank (Saksa), Citibank N.A. (New York) ==Yksityiselämä== Wallenberg on naimisissa Fanny Sachsin kanssa ja heillä on kaksi lasta. Wallenbergillä on viisi lasta aiemmasta avioliitostaan. ==Lähteet== * investorab.com/people/board-of-directors/marcus-wallenberg/ * foundationweb.net/wallenberg/saatio.html * pasuunasoi.com/euroopanunioni/bilderberg_ryhma_unionin_taustavoima.html * wikileaks.org/wiki/Bilderberg_meeting_report_Aachen,_1980/Text * bilderbergmeetings.org/former-steering-committee-members.html * publicintelligence.net/trilateral-commission-complete-membership-list- may-2010/ Luokka:Ruotsalaiset elinkeinoelämän vaikuttajat Luokka:Wallenberg- suku Luokka:Vuonna 1956 syntyneet Luokka:Elävät henkilöt
Leos Carax

Leos Carax, oik. Alex Christophe Dupont (s. 22. marraskuuta 1960 Viitattu 19.3.2014.), on ranskalainen elokuvaohjaaja, kriitikko ja käsikirjoittaja. Caraxin elokuva Levoton veri (1986) esitettiin Berliinin elokuvajuhlilla.Berlinale 1987 . Caraxin tehdessä elokuvaa Pont-Neufin rakastavaiset (1991) aikataulut pettivät ja sen seurauksena budjetti ei pitänyt. Caraxin ohjaajan ura oli sen jälkeen pitkään katkolla.AP: Viikon tv- elokuvia. Pont-Neufin rakastavaiset, Tv-maailma 11/2014 s. 13. Elokuvassa Holy Motors (2012) näyttelee pääosaa hänen yhteistyökumppaninsa Denis Lavant. Elokuva kilpaili Kultaisesta palmusta Cannesin elokuvajuhlilla 2012. Vuonna 2016 Holy Motors äänestettiin BBC:n kyselyssä tämän vuosisadan 16. parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa.The 21st Century’s 100 Greatest Films, BBC Culture 24.8.2016. == Filmografia == * Strangulation Blues (lyhyt), 1980 * Boy Meets Girl, 1984 * Levoton veri, 1986 * Pont-Neufin rakastavaiset, 1991 * Sans titre (lyhyt), 1997 * Pola X 1999 * Crystal (lyhyt), 2005 * 2006 My Last Minute (lyhyt), 2008 * Tokyo! (osa ”Merde”), 2008 * 42 One Dream Rush, 2009 * Holy Motors, 2012 * Annette, 2022 == Lähteet == Luokka:Ranskalaiset elokuvaohjaajat Luokka:Ranskalaiset elokuvakäsikirjoittajat Luokka:Elokuvakriitikot Luokka:Vuonna 1960 syntyneet Luokka:Elävät henkilöt
Boy Meets Girl (vuoden 1984 elokuva)

Boy Meets Girl on Leos Caraxin ohjaama elokuva vuodelta 1984. Sen ensi-ilta oli Ranskassa Cannesin elokuvajuhlien aikaan Kriitikkojen viikolla. ==Juoni== Mustavalkoisessa melodraamassa nuori Alex (Denis Lavant) etsii itseään Pariisin yössä ja tapaa Mireillen (Mireille Perrier), joka on ehkä tanssija. ==Näyttelijät== ==Vastaanotto== Helsingin Sanomien Mikael Fräntin mielestä pienimuotoinen elokuva on samalla kertaa hauska ja traaginen, ihastuttava ja pelottava, älyllinen ja tunteellinen. ==Lähteet== Luokka:Vuoden 1984 ranskalaiset elokuvat Luokka:Leos Caraxin ohjaamat elokuvat
Kerkko Koskinen Kollektiivi

Kerkko Koskinen Kollektiivi on Kerkko Koskisen kokoama yhtye, jossa solisteina laulavat Manna, Vuokko Hovatta sekä Maija Vilkkumaa. Lisäksi Kerkko toimii yhtyeessä taustalaulajana. Tammikuussa 2014 tiedotettiin alkuperäisjäsenen Paula Vesalan jättäneen yhtyeen vedoten muihin kiireisiinsä. Vesalan yhtyeessä korvasi Maija Vilkkumaa. Yhtye julkaisi kultaa myyneen esikoisalbuminsa elokuussa 2012. Albumilta julkaistiin singlet ”Nukun hiljaa kirkkomaassa” sekä ”Laura Palmer”, joista jälkimmäisestä kasvoi pienimuotoinen radiohitti. Kerkko Koskinen sovitti Jouluradiota varten uuden version ”Hoosianna”-hymnistä. Kappale soi Jouluradion vuoden 2013 ensimmäisenä kappaleena 1. joulukuuta ja singlenä se julkaistiin 6. joulukuuta 2013. Yhtye julkaisi toisen studioalbuminsa 12. syyskuuta 2014. __NOTOC__ == Diskografia == === Albumit === Nimi Julkaisutiedot Lista Myynti Albumilista Kerkko Koskinen Kollektiivi *Julkaistu: 24. elokuuta 2012 *Formaatti: CD / LP / Digitaalinen *Levy-yhtiö: Johanna Kustannus #1 10 110+ (Kultalevy) 2 *Julkaistu: 12. syyskuuta 2014 *Formaatti: CD / LP / Digitaalinen *Levy-yhtiö: Johanna Kustannus #2 – === Singlet === Vuosi Single Latauslista Singlelista Radiolista Albumi 2012 ”Nukun hiljaa kirkkomaassa” – – – Kerkko Koskinen Kollektiivi ”Laura Palmer” – – 21 2013 ”Hoosianna” – – – Hoosianna -single 2014 ”Tallinnan-lautta” 27 – 93 2 ”Lokki” – – – ”Vapaudesta” – – – === Musiikkivideot === * Nukun hiljaa kirkkomaassa (2012) * Laura Palmer (2012) * Hoosianna (2013 – ohj. Susanna Kuparinen * Tallinnan- lautta (2014 – ohj. Aleksi Bardy) * Lokki (2014) == Lähteet == == Aiheesta muualla == * Yhtyeen viralliset Facebook-sivut Luokka:Suomalaiset popyhtyeet
Beggars Opera

Beggars Opera oli progressiivisen rockin yhtye Glasgow’sta Skotlannista. Sen perustivat vuonna 1969 kitaristi Ricky Gardiner (s. 1948 Edinburgh), Alan Park (koskettimet), (s. 1951 Glasgow), Martin Griffiths (laulu), Marshall Erskine (basso, huilu) ja Raymond Wilson (rummut). Vuonna 1970 yhtye allekirjoitti levytyssopimuksen Vertigo Recordsin kanssa ja julkaisi samana vuonna ensimmäisen albuminsa Act One sekä singlen ”Sarabande”. Seuraavana vuonna julkaistiin toinen albumi Waters of Change, ja yhtyeeseen liittyi basisti Gordon Sellar (s. 1947, Glasgow). Albumilta julkaistu single ”Time Machine” menestyi hyvin Saksassa, jossa yhtye esiintyi ahkerasti. Erskine lähti yhtyeestä ennen kolmannen albumin Pathfinder (1972) levytyksiä. Albumilla kuullaan cover-versio Richard Harrisin hitistä ”MacArthur Park”. Yhtye koki useita miehistömuutoksia: Pete Scott tuli Martin Griffithsin tilalle vuonna 1972, ja Linnie Paterson korvasi Pete Scottin 1973. Get Your Dog Off Me -albumin (1973) nauhoituksiin osallistuivat Gardiner, Park and Sellar). Vuonna 1974 koottiin uusi Beggars Opera, joka levytti kaksi albumia Jupiter Recordsille Saksassa: ”Sagittary” kokoonpanolla Ricky Gardiner (kitara), Pete Scott (laulu), Virginia Scott (mellotron) ja Mike Travis (rummut) sekä "Beggars Can't Be Choosers", jossa Clem Cattini tuli Mike Travisin tilalle rumpuihin. Ricky Gardiner soitti David Bowien albumilla Low ja Iggy Popin albumilla Lust for Life sekä Idiot –albumin kiertueella 1976. Hän kirjoitti yhdessä Iggy Popin kanssa kappaleen ”The Passenger”. Alan Park on työskennellyt Cliff Richardin kiertueilla ns. musical directorina useamman vuoden ajan. ==Albumit== * Act One (1970) * Waters of Change (1971) * Pathfinder (1972) * Get Your Dog Off Me! (1973) * Sagittary (1974) * Beggars Can't Be Choosers (1979) * Lifeline (1980) * The Final Curtain (1996) * Close to My Heart (2007) * Touching the Edge (2009) * Lose a Life (2011) * Promise in Motion (2011) * Mrs. Calagari's Lighter (2012) ==Jäsenet== *Ricky Gardiner - kitara, laulu (1969-1973, 1974-1976) *Alan Park - koskettimet (1969-1973) *Raymond Wilson - rummut (1969-1973) *Martin Griffiths - rummut (1969-1972) *Marshall Erskine - basso/huilu (1969-1971) *Gordon Sellar - basso (1971-1973) *Pete Scott - laulu (1972-1973, 1974-1976) *Linnie Paterson - laulu (1973) *Virginia Scott - mellotron (1971-1972, 1974-1976) *Mike Travis - rummut (1974-1975) *Clem Cattini - rummut (1975-1976) ==Lähteet== * Beggars Opera website Luokka:Brittiläiset rockyhtyeet Luokka:Brittiläiset progressiivisen rockin yhtyeet Luokka:Skotlantilaiset yhtyeet
Louhisaaren kalliomaalaus

Louhisaaren kalliomaalaus sijaitsee Pyhäjärven Louhisaaressa Parikkalassa Etelä-Karjalassa Venäjän vastaisen rajan lähellä sen rajavyöhykkeellä. Maalaus on kivikautinen ja sen löysi Olavi Ahokas vuonna 1988. == Kallio ja sen sijainti == Maalaus sijaitsee Suitsansaaren itäpuolella olevan Louhisaaren länsirannalla sen ruhjeisen kallioseinämän eteläpäässä. Valtakunnan rajalle on 2 kilometriä matkaa. Maalauksen alin kohta on nykyään 1,8 metriä vedenpinnan yläpuolella, mutta 1800-luvulla vedenpinta oli noin 1,5 metriä ylempänä. Tämä näkyy edelleen kalliossa vaaleana vaakasuuntaisena kulumana. Esihistoriallisella ajalla järven pinta on kuitenkin ollut nykyistäkin alempana. Maalauskallion pinta katsoo lounaaseen. == Maalaus == Maalausalueella on punaväriä paikoin 4 metriä leveällä alueella, mutta selviä kuvioita erottuu vaivoin muutamasta kohdasta. Oikealla oleva suurin kuvio on melko epäselvä ja sillä on verkkomainen rakenne, joka on mitoiltaan 90×30 senttimetriä. Ihmissilmin katsoen vaikuttaa siltä, että verkkokuvio onkin 7−8 hirveä, jotka "seisovat toistensa päällä" eli ne on maalattu allekkain. Edelleen, valokuvan punaväriä digitaalisesti vahvistamalla näyttää siltä, kun hirviä onkin kaksi turvat vastakkain ja näitä monta päällekkäin. Hirvistä oikealle on heikosti säilynyt koukkupolvinen ihminen ja aivan oikeassa reunassa on kämmenpainauma. Äärimmäisenä vasemmalla erottuu kaksi erillistä eläinkuviota, jotka katsovat toisiaan. ==Lähteet== * * * Muinaistaideyhdistys: Louhisaari * Luukkonen, Ismo: Louhisaari * ===Viitteet=== Luokka:Suomen kalliomaalaukset Luokka:Parikkala Luokka:Etelä-Karjalan historia
Bäk in bisnes

Bäk in bisnes on rap-artisti Tykopaatin kolmas pitkäsoitto, joka julkaistiin Monsp Recordsin kautta 4. huhtikuuta 2014. Albumin ensimmäinen musiikkivideo julkaistiin kappaleesta "Puistossa" joulukuussa 2011, ja toinen musiikkivideo kappaleesta "Huono maine" maaliskuussa 2014. Kolmas musiikkivideo julkaistiin huhtikuussa 2014 albumin nimikkokappaleesta "Bäk in bisnes". == Kappaleet == # # # # (mukana Jodarok) # # (mukana Soppa) # (mukana Stepa) # # (mukana Kalle Kinos) # (mukana Aztra) # (mukana Pietari) # == Arvostelut == * Soundi: Soundi == Lähteet == Luokka:Tykopaatin albumit Luokka:Vuoden 2014 albumit
Milja Kuikka

Milja Anniina Kuikka (s. 20. helmikuuta 1984 Luvia) on suomalainen uransa päättänyt pikajuoksija. Hän edusti urallaan Tampereen Pyrintöä, Porin Tarmoa, Euran Raikua ja Porin Yleisurheilua. Hänen valmentajinaan toimivat Rauno Harju sekä Jussi Ihamäki. Kalevan kisoissa Kuikka saavutti pronssia 400 metrin aitajuoksussa vuonna 2009. Kuikka edusti Suomea alle 20-vuotiaiden Euroopan- mestaruuskilpailuissa 2003 Tampereella 4 × 400 metrin viestijuoksussa. Suomi–Ruotsi-maaottelussa 2009 hän oli 400 metrin aitajuoksussa viides. Kuikan ennätys 400 metrin aidoissa on 59,01 s ja 400 metrillä 46,26 s. Molemmat ennätykset on juostu heinäkuussa 2009. == Lähteet == Luokka:Suomalaiset pikajuoksijat Luokka:Suomalaiset pika-aitajuoksijat Luokka:Suomalaiset 400 metrin aitajuoksijat Luokka:Vuonna 1984 syntyneet Luokka:Elävät henkilöt
Especially for You

"Especially for You" on Kylie Minoguen ja Jason Donovanin duetto ja se julkaistiin 28. marraskuuta 1988. Kappale on single Minoguen albumin Enjoy Yourself (1989) yhdysvaltalaisesta versiosta ja Donovanin albumilta Ten Good Reasons (1989). Sen kirjoittivat ja tuottivat Mike Stock, Matt Aitken ja Pete Waterman. == Kappaleet == ;CD single # "Especially for You (Extended)" - 5:01 # "All I Wanna Do Is Make You Mine" (Extended) - 6:00 # "Especially for You" - 3:58 ;7" single # "Especially for You" - 3:58 # "All I Wanna Do Is Make You Mine" - 3:34 ;12" single # "Especially for You" (Extended) - 5:01 # "All I Wanna Do Is Make You Mine" (Extended) - 6:00 == Listasijoitukset == Lista (1988) Korkein sijoitus Australia (ARIA Charts) 2 Belgia (VRT Top 30) 1 Tanska (Tracklisten) 5 Alankomaat (Dutch Top 40) 6 Suomi (Suomen virallinen lista) 4 Ranska (SNEP) 3 Saksa (Media Control Charts) 10 Irlanti (Irish Singles Chart) 1 Uusi-Seelanti (RIANZ) 2 Norja (VG-lista) 10 Ruotsi (Sverigetopplistan) 12 Sveitsi (Schweizer Hitparade) 2 Britannia (UK Singles Chart) 1 == Esitykset konserteissa == * Showgirl Tour * Showgirl Homecoming Tour == Aiheesta muualla == *Kylie Minoguen virallinen sivusto Luokka:Kylie Minoguen kappaleet Luokka:Vuoden 1988 kappaleet
Pont-Neufin rakastavaiset

Pont-Neufin rakastavaiset (Les Amants du Pont-Neuf) on ranskalaisen elokuvaohjaajan Leos Caraxin ohjaama elokuva vuodelta 1991. Elokuvaa kuvattiin Pariisissa Pont Neufin sillalla, kun se oli korjattavana. Silta ehti valmistua ennen kuin elokuvan kuvaukset saatiin päätökseen, ja se aiheutti budjettiongelmia, ja katsojamäärät jäivät vähiin. Caraxin ohjaajan ura oli sen jälkeen pitkään katkolla.AP: Viikon tv-elokuvia, Pont-Neufin rakastavaiset, Tv-maailma, 11/2014 sivu 13. Tarina kertoo viinaan menevästä tulennielijästä ja vauraan kodin tyttärestä, sokeutuvasta kuvataiteilijasta. He elävät Pont Neufin sillalla. == Arviot == Tv-maailman kriitikon mukaan kurjuus ja kärsimys saavat elokuvassa hämmentävän kauniin kuvauksen. Video-oppaassa vuodelta 1994 Olavi Similä näkee elokuvan viehätyksen piilevän yltiöpäisessä, romanttisen runollisessa tunnelmassa ja visuaalisessa hehkutuksessa. Hän antaa elokuvalle neljä tähteä viidestä, mikä vastaa sanallista arviota ”erinomainen”. == Näyttelijät == ==Lähteet== Luokka:Vuoden 1991 ranskalaiset elokuvat Luokka:Leos Caraxin ohjaamat elokuvat Luokka:Elokuvat köyhyydestä
Kaj Lindgren

Kaj August Lindgren (20. elokuuta 1908 Helsinki – 6. maaliskuuta 1976 Helsinki) oli suomalainen rehtori, kääntäjä ja ruotsin kielellä kirjoittanut runoilija. Kaj Lindgrenin vanhemmat olivat lennätinpäällikkö August Lindgren ja Hanna Boberg. Hän pääsi ylioppilaaksi 1928 ja valmistui filosofian maisteriksi 1934. Lindgren toimi Pernajan Kuggomissa sijaitsevan Itä-Uudenmaan kansankorkeakoulun (Östra Nylands folkhögskola) rehtorina. == Teokset == * Ett blad är vänt: Dikter. Schildt, Helsingfors 1935. * Trä-orgel: Dikter. Pärmen och vinjetterna av Nils Wikberg. Schildt, Helsingfors 1937. * Brev till mit hjärta: Dikter. Schildt, Helsingfors 1940. * Stig fram, vårt land... Dikter. Schildt, Helsingfors 1942 (3. uppl. 1943). * Tall i storm: Dikter. Schildt, Helsingfors 1944. * I bågens tid. Schildt, Helsingfors 1948. ===Käännökset=== * Hilja Haahti, Kosta vad det kosta vill, översättning från finskan av Kaj Lindgren. Förbundet för svenskt församlingsarbete i Finland, 1946. * Lauri Viljanen, Runeberg och hans diktning 1804-1837, bemyndigad översättning av Kaj Lindgren. Schildt, 1947. (Alkuteos Runeberg ja hänen runoutensa 1804–1837.) == Toimitteita == * Dikterna om Finlands kamp. Söderström, Helsingfors 1940. == Lähteet == * * Kaj Lindgren. Kirjasampo. * Svenskt författarlexikon 1: 1900–1940. Projekt Runeberg. * Svenskt författarlexikon 2: 1941–1950. Projekt Runeberg. Luokka:Suomenruotsalaiset kirjailijat Luokka:Vuonna 1908 syntyneet Luokka:Vuonna 1976 kuolleet
10 000 metrin juoksu olympialaisissa

10 000 metrin juoksu on kuulunut olympialaisten lajivalikoimaan vuodesta 1912. Menestynein maa miesten 10 000 metrin juoksun olympiakilpailuissa on Suomi, joka on saanut seitsemän olympiavoittoa. Toiseksi menestynein maa on Etiopia kuudella kultamitalillaan. Naisten 10 000 m on ollut olympialajina vuodesta 1988. Naisten menestynein maa on Etiopia. == Mitalitaulukot == ===Miehet=== ===Naiset=== ==Lähteet== *
Sofi Liljekvist

Sofi Marie-Louise Liljekvist (o.s. Fagerholm, s. 1. tammikuuta 1984 Luoto) on suomalainen entinen kolmiloikkaaja. Hän edusti pietarsaarelaista IF Drottia ja hänen valmentajanaan toimi isä Johan Fagerholm (myös hän entinen kolmiloikkaaja). Liljekvist saavutti Kalevan kisoista kolmiloikassa kaksi mitalia; hopeaa vuonna 2008 ja pronssia vuonna 2009. Lisäksi hän saavutti sisäratojen SM-kilpailuista pronssia 2008. == Lähteet == Luokka:Suomalaiset kolmiloikkaajat Luokka:Vuonna 1984 syntyneet Luokka:Elävät henkilöt
Lotta-Kaisa Eliander

Lotta-Kaisa Eliander (o.s. Välkkynen, s. 25. tammikuuta 1985 Vammala) on suomalainen kiekonheittäjä. Hän on edustanut vuodesta 2015 lähtien Turun Urheiluliittoa. Aikaisemmin hän edusti Huittisten seudun Yleisurheilua. Hänen valmentajinaan toimivat Jyrki Välkkynen sekä vuonna 2006 valmennukseen mukaan tullut Ville-Pekka Vuorento. Eliander on saavuttanut Kalevan kisoista kiekonheiton pronssia vuonna 2009. Kiekonheiton talvimestaruuskilpailuissa hän voitti kultaa vuonna 2017 ja 2020 ja hopeaa 2009, 2019, 2022, 2023 ja 2024. Hän kilpaili Suomi–Ruotsi-maaottelussa Göteborgissa 2009 sijoittuen neljänneksi ja Tukholmassa 2019 sijoittuen kuudenneksi. == Lähteet == Luokka:Suomalaiset kiekonheittäjät Luokka:Vuonna 1985 syntyneet Luokka:Elävät henkilöt
Serhi Haiduk

Serhi Haiduk on ukrainalainen kontra-amiraali, joka on Ukrainan merivoimien komentajana. Hänet nimitettiin tehtävään 2. maaliskuuta 2014, kun aiempi komentaja, Denis Berezovskyi erotettiin tehtävästään. Krimin kriisissä venäläismieliset sotilaat valtasivat 19. maaliskuuta 2014 Ukrainan merivoimien päämajan ja veivät Haidukin mukanaan. == Lähteet == Luokka:Ukrainalaiset amiraalit Luokka:Syntymävuosi puuttuu Luokka:Elävät henkilöt
Pan (vuoden 2015 elokuva)

Pan on vuonna 2015 ensi-iltansa saanut Joe Wrightin ohjaama fantasiaelokuva, joka perustuu J. M. Barrien näytelmään Peter Pan. Elokuvan pääosissa ovat Hugh Jackman, Garrett Hedlund, Rooney Mara ja Amanda Seyfried. Pan sai ensi-iltansa Yhdysvalloissa 17. heinäkuuta 2015. == Juoni == Peter siepataan lentävällä merirosvolaivalla Lontoosta poikienorpokodista. Hänet kuljetetaan Mikä-Mikä- maahan, jossa maan pahin merirosvo Mustaparta pakottaa niin Peterin kuin tuhannet muut orpopojatkin kaivauksille etsimään keijupölyä. Peter löytääkin tätä, mutta eräs mies ottaa tämän tältä ja väittää, että löysi sen itse. Peter yrittää puolustaa itseään ja tästä hän joutuu laivan lankulle. Peter tippuu lankulta, mutta saa ilokseen huomata, että osaa lentää. Tästä seuraa kaiken laista: Peter tapaa Tiikerililjan, ystävystyy James Hookin kanssa ja taistelee merirosvoja vastaan. == Näyttelijät == == Tuotanto == Peter Panin rooliin valittiin Levi Miller. Tiikerililjan (Tiger Lily) rooliin harkittiin muun muassa Lupita Nyong’oa ja Adèle Exarchopoulosia, mutta roolin sai lopulta Rooney Mara. Mustaparraksi (Blackbeard) harkittiin Javier Bardemia, mutta tämän kieltäydyttyä roolin sai Hugh Jackman. == Lähteet == ==Aiheesta muualla== * Luokka:Vuoden 2015 yhdysvaltalaiset elokuvat Luokka:Joe Wrightin ohjaamat elokuvat Luokka:Yhdysvaltalaiset fantasiaelokuvat Luokka:Merirosvoelokuvat Luokka:Elokuvat orvoista Luokka:Peter Pan
Nothing’s Real but Love

Nothing's Real but Love on englantilaisen laulaja-lauluntekijä Rebecca Fergusonin ensimmäinen single hänen ensimmäiseltä studioalbumiltaan Heaven. Single julkaistiin 20. marraskuuta 2011 ja julkaisijana toimi Syco Music. Ensin kappale aiottiin julkaista viikkoa myöhemmin, mutta sitä aikaistettiin Fergusonin esiintymisen vuoksi The X Factor-ohjelmassa. Kappaleen virallinen musiikkivideo ladattiin YouTubeen 23. marraskuuta 2011. Digital Spyn musiikkikriitikko antoi kappalelle neljä tähteä viidestä kehuen sen "lempeitä akustisia soittimia" ja sanoja. Kappale debytoi Britannian singlelistalla sijalla 10, joka oli myös sen paras listasijoitus. Ulkomailla se sijoittui kahdenkymmenen parhaan joukkoon Italiassa ja Australiassa, jossa se myös palkittiin kultalevyllä. ==Sanoitus ja sävellys== Nothing's Real but Love on Fergusonin ja Eg Whiten kirjoittama keskitempoinen soul-pop-kappale. Se on sävelletty a-molliin ja sen tempo on 72 iskua minuutissa. Fergusonin ääniala vaihtelee kappaleellä välillä A3–F#5. Laulaja on kertonut, että kappale kertoo siitä, mikä on oikeasti tärkeää: "Joskus ihmiset unohtavat, mikä on tärkeää. --- Ei raha tai auto, vaan rakkaus! Tiedän sen kuulostavan kliseiseltä, mutta uskon aidosti sen olevan totta." == Kappaleet== == Listasijoitukset == Lista (2011) Korkein sijoitus Australia 14 Irlanti 23 Iso-Britannia 10 Italia 15 Saksa 64 Sveitsi 24 Uusi-Seelanti 34 ===Sertifiointi=== Alue Sertifikaatio Australia Kultalevy Italia Kultalevy ==Lähteet== ==Aiheesta muualla== *Kappaleen virallinen musiikkivideo Youtubessa Luokka:Vuoden 2011 kappaleet Luokka:Rebecca Fergusonin kappaleet
Juha Kantola

Juha Albini Kantola (30. lokakuuta 1908 Lehtimäki – 6. syyskuuta 1995) oli suomalainen kirjailija.Suomen Kirjailijat 1945–1980, Kantola, Juha Albini, sivu 229, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Kantola toimi autonkuljettajana ja metsurina Lehtimäellä. Hänen vanhempansa olivat pienviljelijä Nikolai Kantola ja Edit (o.s. Muurinaho). Kantolan puoliso oli Esteri (o.s. Vuorenmaa) vuosina 1934–1980 Esterin kuolemaan asti. == Teoksia == * Elämän varrelta. Lehtimäen säästöpankki, Lehtimäki 1979 * Murenia ja sirpaleita. Lehtimäen säästöpankki, Lehtimäki 1982 == Lähteet == * arkistoitu versio (archive.org) === Viitteet === Luokka:Suomalaiset kirjailijat Luokka:Vuonna 1908 syntyneet Luokka:Vuonna 1995 kuolleet
Annikki Keinonen

Anna-Kaarina (Annikki) Keinonen (18. maaliskuuta 1908 Huittinen – 21. huhtikuuta 2004) oli suomalainen kansakoulunopettaja, lähetystyöntekijä ja lastenkirjailija. Hän kirjoitti ylioppilaaksi Kokemäen yhteiskoulusta 1931 ja valmistui opettajaksi Hämeenlinnan seminaarista 1934. Työuransa hän aloitti toimimalla kansakoulunopettajana Helsingissä 1934–1946. Vuodet 1946–1951 hän työskenteli lähetystyöntekijänä Ambomaalla ja vuodet 1952–1968 opettajana Tammelassa.Hannu Launonen (päätoimittaja): Suomen kirjailijat 1917–1944, Suomalaisen Kirjallisuuden Seura 1981, ISBN 951-717-238-9, sivu 191. == Teoksia == Nimellä Annikki Keinonen: * Satukammio. Karisto 1943 * Turre Tupsukorvan seikkailut ; kuvittanut Hj. Löfving. Kirjapaja, Helsinki 1946 * Unhoituksen meri : kertovia runoja. Suomen lähetysseura, Helsinki 1946 * Sebulon – ristinkantaja ; kuv.: Kaija Mustakallio-Suominen. Uusi tie, Helsinki 1973 == Lähteet == * * Kirjasampo : Annikki Keinonen ===Viitteet=== Luokka:Suomalaiset opettajat Luokka:Suomalaiset lasten- ja nuortenkirjailijat Luokka:Vuonna 1908 syntyneet Luokka:Vuonna 2004 kuolleet